"OB is 'n CIA-agent" | Maroela Media
"Ons kan nie toelaat dat mense die ANC kaap nie. Ons sal veg en die ANC verdedig. Thuli moet vir ons sê wie haar hanteerder is," het Maphatsoe Saterdag tydens die grafsteenonthulling van die MK-vegter Linda "Lion of Tshiawelo" Jabane in Soweto, gesê.
Hy het gesê Madonsela word deur die CIA betaal. "Hulle gebruik nou selfs ons instelling. Die Hoofstuk 9-instelling is deur die ANC opgerig en nou word dit teen ons gebruik. Dit is die CIA. Die Amerikaners wil hul eie uitvoerende hoof in Suid-Afrika hê en ons kan dit nie toelaat nie," het Maphatsoe bygevoeg.
Madonsela kom erg onder skoot sedert sy verlede maand 'n brief aan pres. Jacob Zuma gestuur het en hom gevra het wanneer hy op die bevindings in haar verslag oor Nkandla gaan reageer.
Sy het intussen gesê sy sal regsaksie teen Maphatsoe neem indien hy nie sy uitlatings terugtrek en om verskoning vra nie. Sy sê Maphatsoe moet andersins bewyse lewer dat sy 'n agent vir die CIA is.
Spioenasiebande: Genoeg bewyse om te vervolg, sê Zille
Dis nou wragtag die cherry op die koek….CIA se alie man…..
Haha, dit is sowaar die mees verregaande storie wat die ANC seker nog kon opdis. Hulle is sowaar 'n klomp narre, maar ongelukkig 'n klom gevaarlike narre, want hulle het baie mag in hulle hande.
Kebby Maphatsoe se ongegronde kommentaar is tipies ANC optrede as hul in 'n hoek gedryf word. Weet die idioot dan nie sy eie president, Jacob homself, het Madonsela aangestel nie? En is sy kennis so beperk dat hy die bestaan van Artikel 9 instellings as 'n ANC skepping beskryf, die instellings tydens die oorganstydperk destyds onderhandel en in die grondwet ingeskryf…..die ANC is hopeloos te gestrem in breinkrag en inisiatief om so iets uit te dink en te implementeer.
Enigiets om net nie te die aandag op die werklikheid nl Nkandla-gate ens te vestig nie. Ek kry haar bitter jammer, sy is 'n absolute dame en reageer ook soos 'n opgevoede mens. Die hele spul het te veel aaptwak gerook klink dit my – dit maak mos glo dat mens aan vervolgingswaansin begin ly, nou-ja…
Ek is verbaas dat sy nog nie ontslae van geraak is nie< maar dit kom. Hulle sal alles in hulle pad uitvee wat hulle teestand bied.